turjo4nis/wikipedia-bn-dump-20250701 huggingface dataset:
শীর খুরমা

শীর খুরমা বা শীর খোরমা ( , অর্থাৎ "দুধ এবং খেজুর") দক্ষিণ এশিয়ায় খাওয়া একটি জনপ্রিয় সেমাইয়ের পুডিং। মুসলমানরা ঈদ-উল-ফিতর  এবং ঈদুল আযহা এবং হিন্দুরা হোলি ও দশেরার উৎসবে এ খাবারটি প্রস্তুত করে থাকে। এটি ভারতের ঐতিহ্যবাহী স্থানীয় বাঙালি মিষ্টি শেমাইয়ের সমতুল্য। এটি একটি ঐতিহ্যবাহী উৎসবের প্রাতঃরাশ এবং মিষ্টান্ন হিসেবে তৈরি করা হয়ে থাকে। এই খাবারটি বিভিন্ন শুকনো ফল, সেমাই, কনডেন্সড মিল্ক, চিনি ইত্যাদি দিয়ে তৈরি করা হয়। অঞ্চল্ভেদে এলাচ, পেস্তা, বাদাম, লবঙ্গ, জাফরান, কিশমিশ এবং গোলাপ জলও এতে যোগ করা হয়।

এই বিশেষ খাবারটি ঈদের দিন সকালে পরিবারে ঈদের নামাজের পর সকালের নাস্তা হিসেবে গ্রহণ করে এবং সারাদিন আগত অতিথিদের পরিবেশন করা হয়। ইরান দুধের সাথে খেজুর মিশ্রিত করে এবং আফগানিস্তানে দুধের সাথে শুকনো ফল এবং বাদাম দেয়ে খাবারটি তৈরি করা হয়। ভারতে ভাজা সেভিয়ান এবং চিনির ক্যারামেল যোগ করে খাবারটিতে পরিবর্তন যোগ করা হয়েছে।

উপকরণ 
শীর খুরমায় ব্যবহৃত প্রধান উপাদান হল সেমাই, ননিযুক্ত দুধ, চিনি এবং খেজুর। অঞ্চলভেদে এলাচ, পেস্তা, কাঠবাদাম, লবঙ্গ, জাফরান, কিশমিশ এবং গোলাপ জলও এতে যোগ করা হয়।

প্রস্তুত প্রণালি 

সেমাইকে প্রথমে ঘিতে ভাজা হয়।  তারপরে দুধ (শীর) যোগ করা হয় এবং সেমাইকে আরো কিছুক্ষণ রান্না করা হয়।  মিশ্রণটি ঘন হওয়ার সাথে সাথে অন্যান্য শুকনো ফলের সাথে চিনি এবং খেজুর যোগ করা হয়।  কিছু এলাকায় স্থানীয়রা সেমাইয়ের অনুপাতের সাথে ঘন দুধ ব্যবহার করতে পছন্দ করেন কারণ খাবারটিতে কম তরল পছন্দ করেন।

আরো দেখুন 

 আফগান রান্না
 ভারতীয় খাবার
 পাকিস্তানি খাবার

মন্তব্য 
"গোসল সেরে এবং তাদের নতুন পোশাক পরে তারা শীর খুরমা এবং দুধের তৈরি ঐতিহ্যবাহী প্রাতঃরাশে বসে।"

তথ্যসূত্র 

ভারতীয় রন্ধনশৈলী
পাকিস্তানি রন্ধনশৈলী
দক্ষিণ এশীয় রন্ধনশৈলী
ডাবল ইস্মার্ট

ডাবল ইস্মার্ট একটি ভারতীয় তেলুগু ভাষার সায়েন্স ফিকশন অ্যাকশন চলচ্চিত্র, যা রচনা ও পরিচালনা করেছেন পুরী জগন্নাথ এবং তিনি পুরি কানেক্টস ব্যানারে চার্মি কৌরের সাথে চলচ্চিত্রটি সহ-প্রযোজনা করেছেন। এতে মুখ্য চরিত্রে অভিনয় করেছেন রাম পথিনেনি ও সঞ্জয় দত্ত। এটি ২০১৯ সালে মুক্তিপ্রাপ্ত ইস্মার্ট শঙ্কর-এর একটি সিক্যুয়াল চলচ্চিত্র। চলচ্চিত্রটি ১৫ আগস্ট, ২০২৪-এ প্রেক্ষাগৃহে মুক্তি পায়।

অভিনয়ে 
 রাম পথিনেনি - ওস্তাদ "আইস্মার্ট" শঙ্কর/অরুণ 
 সঞ্জয় দত্ত - বিগ বুল
 কাব্য থাপার

সাউন্ডট্র্যাক 
চলচ্চিত্রটির সাউন্ডট্র্যাক অ্যালবাম ও ব্যাকগ্রাউন্ড স্কোর মনি শর্মা কম্পোজ করেছেন। অডিও স্বত্ব আদিত্য মিউজিক অধিগ্রহণ করেছে।

মুক্তি 
মহা শিবরাত্রি উপলক্ষে তেলুগু, হিন্দি, তামিল, কন্নড় ও মালয়ালম ভাষায় ১৫ আগস্ট, ২০২৪-এ চলচ্চিত্রটি প্রেক্ষাগৃহে মুক্তি পায়।

তথ্যসূত্র

বহিঃসংযোগ 
 

২০২৪-এর চলচ্চিত্র
ভারতীয় বৈজ্ঞানিক কল্পকাহিনীর চলচ্চিত্র
প্রতিশোধ বিষয়ক ভারতীয় চলচ্চিত্র
হায়দ্রাবাদ, ভারতে ধারণকৃত চলচ্চিত্র
২০২০-এর দশকের তেলুগু ভাষার চলচ্চিত্র
ভারতীয় মারপিটধর্মী নাট্য চলচ্চিত্র
ত্রিপুরা বিধানসভা নির্বাচন, ১৯৯৮

১৯৯৮ সালের ত্রিপুরা বিধানসভা নির্বাচন ভারতের ত্রিপুরার ৬০টি বিধানসভা কেন্দ্রের (ACs) প্রতিটি থেকে আইনসভার সদস্যদের (এমএলএ) নির্বাচন করার জন্য ১৬ ফেব্রুয়ারিতে একক পর্বে অনুষ্ঠিত হয়েছিল। ভোট গণনা ২ মার্চ ১৯৯৮ এ হয়েছিল। ফলাফল দিনের মধ্যে প্রস্তুত ছিল।

মানিক সরকারের নেতৃত্বে ভারতের কমিউনিস্ট পার্টি (মার্ক্সবাদী) (সিপিআই(এম)), ত্রিপুরায় ৩৮টি আসন জিতেছে এবং সরকার গঠন করেছে।

হাইলাইট 
ত্রিপুরা বিধানসভার নির্বাচন ১৬ ফেব্রুয়ারি ১৯৯৮-এ অনুষ্ঠিত হয়েছিল। সমস্ত ৬০ টি বিধানসভা কেন্দ্রের জন্য একক পর্বে নির্বাচন অনুষ্ঠিত হয়েছিল।

অংশগ্রহণকারী রাজনৈতিক দল 
সূত্র:

নির্বাচনী এলাকার সংখ্যা 
সূত্র:

নির্বাচক 
সূত্র:

লিঙ্গ অনুসারে প্রার্থীদের কর্মক্ষমতা 
সূত্র:

ফলাফল

নির্বাচনী এলাকাভিত্তিক বিজয়ীরা

সরকার গঠন 
মানিক সরকারের নেতৃত্বে ভারতের কমিউনিস্ট পার্টি (মার্ক্সবাদী) (সিপিআই(এম)), ৩৮টি আসনে জয়লাভ করে এবং ত্রিপুরায় সরকার গঠন করে{{cite news |last= |first= |date= |title= |url= |work= |location= |access-date=}}।

তথ্যসূত্র 

১৯৯৮-এ ভারতে রাজ্য বিধানসভা নির্বাচন
ত্রিপুরা বিধানসভা নির্বাচন
কেরল লোককথা একাডেমি

কেরল লোককথা একাডেমি হল কেরল সরকার কর্তৃক গঠিত সাংস্কৃতিক বিষয়ের জন্য একটি স্বায়ত্তশাসিত কেন্দ্র এবং এটি সাংস্কৃতিক বিষয়ক বিভাগের অধীনে কাজ করে। এটি ১৯৯৫ সালের ২৮শে জুন কেরলর লোকশিল্পের বিভিন্ন ঐতিহ্যবাহী ধরণের প্রচার ও তুলে ধরার জন্য প্রতিষ্ঠিত হয়েছিল। এটি  কান্নুরের চিরক্কালে অবস্থিত। লোককাহিনীতে অধ্যয়ন ও গবেষণার প্রচারের জন্য একাডেমি একটি ত্রৈমাসিক বের করে এবং কেরলর লোককাহিনীর উপর ২৫টিরও বেশি বই প্রকাশ করেছে। কেরলর লোকশিল্পের ১০০ ধরণের রূপের ওপর এই সংস্থা একটি বই বার করেছে। এছাড়াও এরা দুটি অভিধান প্রকাশ করেছে, একটির নাম চাভিত্তু নাদাকাম এবং আরেকটি বিয়ারি ভাষার উপর।

ইতিহাস 
প্রতিষ্ঠানটি ১৯৫৫ সালের ত্রাভাঙ্কোর কোচিন সাহিত্য, বৈজ্ঞানিক এবং দাতব্য সমিতি নিবন্ধন আইনের অধীনে গঠিত হয়েছিল। লোকশিল্পে প্রশিক্ষণ প্রদান এবং তাদের বিকাশ, প্রচার ও স্থায়ীকরণে চলমান প্রচেষ্টা নিশ্চিত করার জন্য এটি ১৯৯৬ সালের ২০শে জানুয়ারী কাজ শুরু করে। ২০০৩ সালে, চিরক্কালে অবস্থিত চিরাক্কল রাজাদের জলের ধারের প্রাসাদটি রাজ্য সরকার একাডেমিকে তাদের সদর দফতর হিসাবে ব্যবহার করার জন্য হস্তান্তর করে। একাডেমির প্রাক্তন সেক্রেটারি, এম প্রদীপ কুমার বলেছেন, "একাডেমি, সম্প্রতি তার অধ্যয়ন এবং বিশ্লেষণে, অন্যান্য বিভিন্ন লোককাহিনী শিল্প রূপ চিহ্নিত করেছে যা আমাদের সমৃদ্ধ সাংস্কৃতিক ঐতিহ্যের একটি অংশ। লোককাহিনী শিল্পের সাম্প্রতিক সংযোজনগুলি হলো ব্রাহ্মণী পাট্টু, চাট্ট পাট্টু, চক্র পাট্টু, কাদল ভাঞ্চি পাট্টু এবং উপজাতীয় গান। এখানে বিভিন্ন ধরনের উপজাতীয় এবং ঐতিহ্যবাহী গান রয়েছে। প্রতিটি 'ওরু' (একটি উপজাতি উপনিবেশ) -র উপজাতীয় গান আলাদা। কেরলয় প্রায় ১০০০টি লোকশিল্প বিদ্যমান রয়েছে, যেগুলি প্রজন্ম থেকে প্রজন্মে চলে আসছে।"

পুরস্কার 
এই একাডেমি লোকসাহিত্যের ক্ষেত্রে উল্লেখযোগ্য শিল্পী এবং বিশেষজ্ঞদের পুরস্কার ও ফেলোশিপ প্রদান করে। প্রতিটি ফেলোশিপ  ১৫,০০০ এবং কৃতিত্বের স্বীকৃতিস্বরূপ মানপত্র নিয়ে গঠিত। লোককাহিনী পুরস্কার এবং বই পুরস্কারের জন্য  ৭,৫০০ এবং প্রশংসাপত্র আছে। গুরুপূজা এবং যুবপ্রতিভা পুরস্কার বিজয়ীরা প্রত্যেকে  ৫,০০০ এবং প্রশংসাপত্র পাবেন।

পি কে কালান পুরস্কার

২০০৮ সালে একাডেমির প্রাক্তন চেয়ারম্যান, গাদ্দিকা শিল্পী এবং সমাজকর্মী পি কে কালানের নামে পি কে কালান পুরস্কার চালু করা হয়েছিল। লোকশিল্পের ক্ষেত্রে অবদানের জন্য এই পুরস্কারটি দেওয়া হয়। এতে রয়েছে  ১,০০,০০০ নগদ পুরস্কার, একটি শংসাপত্র এবং একটি মূর্তিকা।

তথ্যসূত্র

বহিঃসংযোগ 

 

ভারত ভিত্তিক সঙ্গীত সংগঠন
কেরল ভিত্তিক সংগঠন
ভারতে পরিবেশন শিল্পকলা
ভারত ভিত্তিক শিল্পকলা সংগঠন
কেরলের শিল্পকলা
কেরলের সংস্কৃতি
অ্যানি ক্রিসমাস

অ্যানি ক্রিসমাস বা ফ্ল্যাটবোট অ্যানি হলো লুইসিয়ানার লোককাহিনী ও অবিশাস্য গল্পের একটি চরিত্র, যাকে বর্ণনা করা হয়েছে  লম্বা বলে। সে অতিপ্রাকৃতভাবে শক্তিশালী আফ্রিকান-আমেরিকান একজন মহিলা, যে কিলবোট (নদীর মালবাহী কাজের নৌকা, বা একটি ছোট থেকে মাঝারি আকারের বিনোদনমূলক পালতোলা ইয়ট) ক্যাপ্টেন। তাকে জন হেনরি চরিত্রের একজন মহিলা প্রতিরূপ হিসাবে বর্ণনা করা হয়েছে, জন হেনরি চরিত্রটি আমেরিকান লোককাহিনীতে পাওয়া আরেকজন অতিপ্রাকৃতভাবে শক্তিশালী আফ্রিকানের। জন হেনরির মতো, এই চরিত্রটি একজন বাস্তব ব্যক্তির উপর ভিত্তি করে তৈরি হতে পারে। অ্যানি ক্রিসমাসের গল্পগুলি দক্ষিণ মার্কিন যুক্তরাষ্ট্রের লোককাহিনীর বেশ কয়েকটি সংগ্রহে অন্তর্ভুক্ত করা হয়েছে।

হার্বার্ট অ্যাসবারি তাঁর "দ্য গ্যাংস অফ নিউ অরলিন্স" বইয়ে বলেছেন যে, অ্যানি ক্রিসমাস মূলত একজন শ্বেতাঙ্গ নিউ অর্লিন্স মহিলা এবং শ্বেতাঙ্গ লোক নায়ক ছিলেন, যিনি "নিগ্রোদের মধ্যে একজন দেবতারূপে উপস্থিত হয়েছিলেন"। হার্বার্ট তাঁকে কৃষ্ণাঙ্গ হিসাবে উপস্থাপন করেছেন। তিনি লিখেছেন যে "অ্যানি ক্রিসমাস গাথার শ্বেতাঙ্গ সংস্করণে, তাঁকে নিউ অর্লিন্সের জুয়া-ঘরে খুন করা হয়েছিল, কিন্তু নিগ্রো ঐতিহ্যের কাহিনি এমন কোন সাধারণ সমাপ্তির অনুমতি দেয় না। নিগ্রোদের গল্পে আছে তিনি প্রেমের জন্য আত্মহত্যা করেছিলেন।

গল্পগুলি বর্ণনা করে যে কিভাবে তিনি প্রথাগত লিঙ্গ শ্রেণিবিন্যাস এবং মহিলা আচরণের নিয়ম ও প্রত্যাশাগুলিকে অস্বীকার করেছেন। তিনি প্রচুর পরিমাণে সুরা পান করেন এবং তাঁর কর্তৃত্বে আপত্তি জানায় এমন পুরুষদের ওপর আধিপত্য করেন। তিনি একটি মুক্তার নেকলেস পরেন, এবং প্রতিটি মুক্তা এমন একজনের পরাজয়ের প্রতিনিধিত্ব করে যে ব্যর্থভাবে তাঁর সঙ্গে প্রতিদ্বন্দিতা করেছে। অবিবাহিত হলেও তাঁর বারোটি ছেলে আছে যারা কিলবোটে তাঁর নাবিক হিসেবে কাজ করে। তাঁর মৃত্যুর একটি গল্পে তাঁকে ১০০ জন লোক আক্রমণ করেছিল যারা তাঁকে গুলি এবং ছুরিকাঘাত করেছিল।

১৯৯৩: ফ্রি এন্টারপ্রাইজ: এ নভেল অফ মেরি এলেন প্লেজেন্ট উপন্যাসটি জ্যামাইকান লেখক মিশেল ক্লিফ-এর লেখা, এটিতে অ্যানি ক্রিসমাস নামে একটি চরিত্র রয়েছে, সেটি সম্ভবত লোককথার চরিত্র থেকে অনুপ্রাণিত।

অ্যাণ্ড্রু লয়েড ওয়েবার এবং জিম স্টেইনম্যান তাঁদের নাটক হুইসেল ডাউন দ্য উইণ্ড (১৯৯৬) এর জন্য একটি অ্যানি ক্রিসমাস গান লিখেছেন।

তথ্যসূত্র

আরও পড়ুন 

 এমিল কার্টার কুক এবং বারবারা স্মেটজ (১৯৭৪)। অ্যানি ক্রিসমাস: লেডি লংশোরম্যান । সোসাইটি ফর ভিজ্যুয়াল এডুকেশন (সঙ্গীত এবং বর্ণনা সহ কিশোর ছবির বই)।ওসিএলসি 5609896
 উইলিয়াম কনরাড (কথক) এবং ডেভি ক্রেবস (প্রযোজক) (১৯৫৬)। অ্যানি ক্রিসমাস । প্যাসিফিকা রেডিও আর্কাইভ
 "দ্য লিজেণ্ড অফ অ্যানি ক্রিসমাস" হিসাবে YouTube-এর মাধ্যমে উপলব্ধ – সিবিএস রেডিও ওয়ার্কশপ পর্বের পুনঃপ্রদর্শন (৩০ মিনিট)

বর্ণ (মানুষের শ্রেণিবিভাগ)
বৈশিষ্ট্য অনুযায়ী কাল্পনিক চরিত্র
পুরোহিত এবং নেকড়ে

পুরোহিত এবং নেকড়ে বা দ্য প্রিস্ট অ্যাণ্ড দ্য উল্ফ হলো পশ্চিম এশীয় থেকে উৎপন্ন একটি প্রাচীন উপকথা যা মধ্যযুগীয় ইউরোপে ঈশপের উপকথার সংগ্রহে অন্তর্ভুক্ত হয়েছিল। এটি ব্যাখ্যা করে যে এমনকি শিক্ষার প্রভাবও একজনের মৌলিক প্রকৃতিকে পরিবর্তন করতে পারে না এবং বলে যে একজন পুরোহিত কিভাবে একটি নেকড়েকে পড়তে শেখানোর চেষ্টা করেছিলেন।

উপকথার যাত্রা 
আহিকারের পশ্চিম এশীয় গল্পে ইতোমধ্যে একটি প্রতিষ্ঠিত কল্পকাহিনীর একটি নিছক উল্লেখ রয়েছে। আনুমানিক ৫০০ খ্রিস্টপূর্বাব্দের আগের আরামাইক প্যাপিরাস যথেষ্ট পরিমানে অবশিষ্ট নেই, তবে গল্পটি সিরিয়াক ভাষার পরবর্তী প্রাচীনতম সংস্করণে পাওয়া গেছে এবং পরবর্তী আরবি, আর্মেনিয়ান ও স্লাভোনিক অভিযোজনগুলিতে পুনরাবৃত হয়েছে। আহিকারের সঙ্গে তার ভাগ্নে নাদান বিশ্বাসঘাতকতা করে। তার আচরণ প্রকাশ হয়ে যাওয়ার পর সে দ্বিতীয় সুযোগের জন্য আবেদন করেছিল। অহিকার নীতিগর্ভ রূপক-কাহিনীর একটি ক্রমের মধ্য দিয়ে যে উত্তর দেয় তার ইঙ্গিত হলো হাড়ের মধ্যে যা গাঁথা রয়েছে তা মাংস ছেড়ে যাবে না, অর্থাৎ মানুষের যে প্রবৃত্তি অধিগত হয়ে আছে তাকে পাল্টানো যাবে না। এর মধ্যে আলেখ উল্লেখ করেছে যে কিভাবে 'তারা একটি নেকড়েকে লেখকের বাড়িতে নিয়ে এসেছিল: প্রভু তাকে বলেছিলেন 'আলেফ, বেথ'; নেকড়েটি বলেছিল 'ছাগলছানা, মেষশাবক'। উপকথার পরবর্তী সংস্করণগুলিতে এটি স্পষ্ট হয় যে যখন প্রভু নেকড়েকে সেমিটিক বর্ণমালা শেখানোর চেষ্টা করেন, যার মধ্যে আলেফ এবং বেথ প্রথম দুটি অক্ষর, তখন নেকড়েটি যেগুলি খেতে পছন্দ করে এমন প্রাণীদের অনুরূপ শব্দযুক্ত নাম দিয়ে সেগুলি প্রতিস্থাপন করে।

যদি গ্রীক ঈশপের গল্পে কখনও এই উপকথার সমতুল্য কিছু থেকেও থাকে, তবে তা শেষ পর্যন্ত স্থায়ী হয়নি। যাইহোক, এটি মধ্যযুগীয় ইউরোপে খুব জনপ্রিয় একটি গল্প হিসাবে পুনরায় আবির্ভূত হয়। একে কেবল সাহিত্যের গ্রন্থে নয় বরং গির্জার স্থাপত্যেও ভাস্কর্যের মাধ্যমে একে পাওয়া গিয়েছিল। ১৯০৬ সালের একটি পোপের ষাঁড়ে (একটি পোপ ষাঁড় হল এক ধরণের সর্বসাধারণের ফরমান, চিঠির লিখিত আদেশ বা ক্যাথলিক চার্চের পোপ দ্বারা জারি করা সনদ) একটি মাত্র উল্লেখ আছে: "একটি নেকড়েকে অক্ষর শেখার জন্য রাখা হয়েছিল, কিন্তু যখন প্রভু 'অ' শিখিয়েছিলছিল, তখন নেকড়েটি 'ভেড়ার বাচ্চা' (অ্যাগনেলাম ) উত্তর দেয়", এখানেও আবার তার খাদ্যের প্রতি অনুক্ষণের চিন্তা প্রতিফলিত হয়, তার পছন্দের একটি প্রাণী 'অ' দিয়ে শুরু হয়। এর পরেই, ঈশপের অনেক উৎসের সাথে উপকথার সংগ্রহের সংস্করণগুলি উপস্থিত হতে শুরু করে। সেগুলির মধ্যে আছে অ্যাংলো ল্যাটিন রোমুলাস-এর লেখা, যেখানে এটির শিরোনাম দেওয়া হয় পুরোহিত এবং নেকড়ে ()।  এর পরে আসে অ্যাংলো ফরাসি মারি ডি ফ্রান্সের লেখা, যার নীতি বাক্য হলো 'হৃদয় যেখানে আছে মুখ সেখানে বিশ্বাসঘাতকতা করবে'।  চেরিটন অঞ্চলের ওডোর লেখা ল্যাটিন উপকথার সময়কাল এর পরে। গল্পটি নিভার্দাসে ঘেন্টের জন্তু উপসর্গ, ইসেনগ্রিমাস -এ অন্তর্ভুক্ত ছিল (সং.৫৪০-৬০)। এছাড়া জ্যাকব গ্রিম দ্বারা সংগৃহীত মধ্যযুগীয় জার্মান কিংবদন্তি "ডের উলফ ইন ডার শুওল" ()-এর একটি পর্ব হিসেবেও অন্তর্ভুক্ত করা হয়েছিল।

গল্পটি বিভিন্ন পাণ্ডুলিপিতে একটি চিত্র এবং গির্জার স্থাপত্যের মোটিফ হিসাবে সমানভাবে জনপ্রিয় ছিল। ভাস্কর্য চিত্রগুলির একটি কালানুক্রমিক তালিকা থেকে মনে হয়, ১২ শতকের ইতালি থেকে উত্তর দিকে ফ্রান্স, সুইজারল্যান্ড এবং জার্মানি পর্যন্ত ভৌগোলিক ভাবে এটি অগ্রসর হয়েছিল।

তথ্যসূত্র 

উপকথা
বাংলাদেশ ইনফরমেটিক্স অলিম্পিয়াড

বাংলাদেশ ইনফরমেটিক্স অলিম্পিয়াড (বিডিওআই) হলো স্কুল-কলেজের শিক্ষার্থীদের জন্যে আয়োজিত একটি বাৎসরিক প্রোগ্রামিং প্রতিযোগিতা। এটি আন্তর্জাতিক ইনফরমেটিক্স অলিম্পিয়াড (আইওআই) এর সাথে মিল রেখে অনুষ্ঠিত হয়। বিডিওআই-এর বিজয়ীরা আন্তর্জাতিক ইনফরমেটিক্স অলিম্পিয়াড (আইওআই)-এ বাংলাদেশের প্রতিনিধিত্ব করে থাকে। আইওআই-এ বিশ্বসেরা প্রোগ্রামাররা অংশগ্রহণ করে।

এই প্রতিযোগিতায় শিক্ষার্থীরা বিভিন্ন চ্যালেঞ্জিং সমস্যার সমাধান করে থাকে। সমস্যাগুলো সমাধানের জন্য প্রোগ্রাম লিখতে হয়। প্রতিযোগিতার সমস্যাগুলো অ্যালগরিদমিক হয়ে থাকে। প্রতিযোগীদের সমস্যা বিশ্লেষণ, প্রয়োজনীয় অ্যালগরিদম পরিকল্পনা, ডাটা স্ট্র্যাকচার, প্রোগ্রামিং এবং সমাধান যাচাইয়ের মতো মৌলিক কিছু দক্ষতার প্রয়োজন হয়।

বাংলাদেশের জাতীয় পর্যায়ের ইনফরমেটিক্স অলিম্পিয়াডে বর্তমানে শুধুমাত্র সি/সি++ ব্যবহার করা যায়, তাই বাংলাদেশ থেকে অংশ নিতে এই দুটি ভাষার যেকোন একটা শেখা বাধ্যতামূলক।

ইতিহাস 
২০০৫ সালে প্রথমবারের মত বাংলাদেশ ইনফরমেটিক্স অলিম্পিয়াড অনুষ্ঠিত হয়েছিল। প্রাথমিক পর্যায়ে, স্কুল ও কলেজ পর্যায়ে প্রতিযোগিতা আয়োজনের মাধ্যমে তরুণ প্রজন্মের মধ্যে প্রোগ্রামিং এবং অ্যালগরিদমিক সমস্যা সমাধানের জ্ঞান ও দক্ষতা বৃদ্ধিতে মনোনিবেশ করা হয়েছিল।
পরবর্তীতে, বাংলাদেশ কম্পিউটার সোসাইটি (BCS) এর সমর্থনে এটিকে জাতীয় পর্যায়ে উন্নীত করে।

অংশগ্রহণ ও ফলাফল 
এ পর্যন্ত ২০ বছরে মোট ৩২ জন প্রতিযোগী এই প্রতিযোগিতায় অংশ নিয়েছেন।
বাংলাদেশ ২০২৪ সালে প্রথমবারের মতো স্বর্ণপদক লাভ করে যেটা এনে দেয় দেবজ্যোতি দাস সৌম্য। এছাড়াও বাংলাদেশ থেকে এখন পর্যন্ত ৬টি রৌপ্য ও ২৪টি ব্রোঞ্জপদক অর্জন করেছে। এছাড়াও, একজন প্রতিযোগী সম্মানসূচক পদক লাভ করেছেন।

আরো দেখুন 
 আন্তর্জাতিক ইনফরমেটিক্স অলিম্পিয়াড
 আন্তর্জাতিক বিজ্ঞান অলিম্পিয়াড

তথ্যসূত্র

বহিঃসংযোগ 

অফিসিয়াল ওয়েবসাইট
অফিসিয়াল ফেসবুক পেজ

 অলিম্পিয়াড
 ইনফরমেটিক্স
 প্রতিযোগিতা
উত্তর আমেরিকার সার্বভৌম রাষ্ট্রের সময়রেখা

এই টাইমলাইনে ১৫০০ সাল থেকে উত্তর আমেরিকার সার্বভৌম রাজ্যগুলির (মধ্য আমেরিকা এবং ক্যারিবিয়ানসহ) বর্তমান এবং বিলুপ্ত উভয়ই তালিকা করা হয়েছে।

টাইমলাইন

Notes

References

মন্তব্য

তথ্যসূত্র

আরও দেখুন 

 উত্তর আমেরিকার সার্বভৌম রাষ্ট্রগুলির পূর্বসূরিদের তালিকা
 ওশেনিয়ায় সার্বভৌম রাষ্ট্রের সময়রেখা
 দক্ষিণ আমেরিকার সার্বভৌম রাষ্ট্রের সময়রেখা

উত্তর আমেরিকার ইতিহাস
আমেরিকার ইতিহাস
জঁ মিকায়েল সেরি

জঁ মিকায়েল সেরি (; জন্ম: ১৯ জুলাই ১৯৯১) হলেন একজন আইভোরীয় পেশাদার ফুটবল খেলোয়াড়। তিনি বর্তমানে ইংরেজ ক্লাব হাল সিটি এবং কোত দিভোয়ার জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০১১ সালে, সেরি কোত দিভোয়ার অনূর্ধ্ব-২৩ দলের হয়ে কোত দিভোয়ারের বয়সভিত্তিক পর্যায়ে অভিষেক করেছিলেন। প্রায় এক বছর যাবত কোত দিভোয়ারের বয়সভিত্তিক দলের হয়ে খেলার পর, তিনি ২০১৫ সালে কোত দিভোয়ারের হয়ে আন্তর্জাতিক পর্যায়ে অভিষেক করেছেন; কোত দিভোয়ারের জার্সি গায়ে তিনি এপর্যন্ত ৫৩ ম্যাচে ৪টি গোল করেছেন।

প্রারম্ভিক জীবন
জঁ মিকায়েল সেরি ১৯৯১ সালের ১৯শে জুলাই তারিখে কোত দিভোয়ারের গ্রঁদ-বেরেবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
সেরি কোত দিভোয়ার অনূর্ধ্ব-২৩ দলের হয়ে খেলার মাধ্যমে কোত দিভোয়ারের প্রতিনিধিত্ব করেছেন। কোত দিভোয়ারের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

সেরি নিজ দেশে অনুষ্ঠিত ২০২৩ আফ্রিকা কাপ অব নেশন্সের জন্য ঘোষিত কোত দিভোয়ারের ২৭ সদস্যের চূড়ান্ত দলে স্থান পেয়েছিলেন, যেখানে তিনি চার ম্যাচে সর্বমোট ৩৫৬ মিনিট খেলেছেন; এর মাধ্যমে তিনি প্রতিযোগিতাটির শিরোপা জয়লাভ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 

১৯৯১-এ জন্ম
জীবিত ব্যক্তি
আইভোরীয় ফুটবলার
ফুটবল মধ্যমাঠের খেলোয়াড়
কোত দিভোয়ারের আন্তর্জাতিক যুব ফুটবলার
কোত দিভোয়ারের আন্তর্জাতিক ফুটবলার
২০২৩ আফ্রিকা কাপ অব নেশন্সের খেলোয়াড়
আফ্রিকা কাপ অব নেশন্স বিজয়ী খেলোয়াড়
ফুটবল ক্লাব পোর্তু বি-এর খেলোয়াড়
প্রিমিয়ার লিগের খেলোয়াড়
প্রিমেইরা লিগার খেলোয়াড়
২০১৯ আফ্রিকা কাপ অব নেশন্সের খেলোয়াড়
২০১৭ আফ্রিকা কাপ অব নেশন্সের খেলোয়াড়
ফুটবল ক্লাব জিরোঁদেঁ দে বর্দোর খেলোয়াড়
পুরুষ ফুটবল মধ্যমাঠের খেলোয়াড়
এএসইসি মিমোসাসের খেলোয়াড়
ফুটবল ক্লাব পাসোস দে ফেরেইরার খেলোয়াড়
ওলাঁপিক জিমনাস্ত ক্লাব নিসের খেলোয়াড়
ফুলহ্যাম ফুটবল ক্লাবের খেলোয়াড়
গালাতাসারায় ফুটবল ক্লাবের খেলোয়াড়
হাল সিটি এএফসির খেলোয়াড়
লিগা পর্তুগাল ২-এর খেলোয়াড়
লিগ ১-এর খেলোয়াড়
সুপার লিগের খেলোয়াড়
ইংরেজ ফুটবল লিগের খেলোয়াড়
সৌদি পেশাদার লিগের খেলোয়াড়
২০২১ আফ্রিকা কাপ অব নেশন্সের খেলোয়াড়
ইংল্যান্ডে আইভোরীয় প্রবাসী ক্রীড়াবিদ
ফ্রান্সে আইভোরীয় প্রবাসী ক্রীড়াবিদ
পর্তুগালে আইভোরীয় প্রবাসী ক্রীড়াবিদ
ত্রিপুরায় ভারতের সাধারণ নির্বাচন, ২০০৯

২০০৯ সালের ভারতীয় সাধারণ নির্বাচন ত্রিপুরা রাজ্যে এপ্রিল মাসে অনুষ্ঠিত হয়েছিল যেখানে দুটি আসনে প্রতিদ্বন্দ্বিতা হয়েছিল। ভারতের কমিউনিস্ট পার্টি (মার্ক্সবাদী) উভয় আসনই দখল করেছে, মোট ১০,৮৪,৮৮৩ ভোট পেয়েছে, যার ৬১.৬৯% রাজ্যব্যাপী শেয়ার রয়েছে। কংগ্রেস এবং বিজেপি রাজ্যব্যাপী যথাক্রমে ৩১% এবং ৩% ভোট পেয়েছে এবং কোন আসন পায়নি।

নির্বাচিত সংসদ সদস্যদের তালিকা 
সূত্র: ভারতের নির্বাচন কমিশন

তথ্যসূত্র 

রাজ্য বা কেন্দ্রশাসিত অঞ্চল অনুযায়ী ২০০৯-এ ভারতের সাধারণ নির্বাচন
২০০৯
ধ্বনিদলীয় ব্যঞ্জনধ্বনি

ধ্বনিদলীয় ব্যঞ্জনধ্বনি বা স্বরধ্বনিযুক্ত ব্যঞ্জনধ্বনি হলো এমন ব্যঞ্জনধ্বনি যা ইংরেজি শব্দের rhythm, button ও bottle এর কিছু উচ্চারণে m, n এবং l এর মতো অক্ষর গঠন করে। এটি প্রতিরুপ করতে, আন্তর্জাতিক ধ্বনিমূলক বর্ণমালার নিন্মরমাত্রা বৈশিষ্ট্যসূচক প্রতীক ব্যবহার করা হয়, । যদি এটি যে চিহ্নটি পরিবর্তন করে তার ডিসেন্ডার থাকে, যেমন , তবে নিন্মরমাত্রার পরিবর্তে ঊর্ধ্বমাত্রা দ্বারা প্রতিরুপ করা হতে পারে, ।

বেশিরভাগ ভাষায় ধ্বনিদলীয় ব্যঞ্জনধ্বনি হলো  অনুনাদন, যেমন নাসিক্য ও স্পষ্ট। কদাচিৎ সাধারণ শব্দে ধ্বনিদলীয় বাধা আছে (যেমন, স্পর্শবর্ণীয়, উষ্ম ও সম্বন্ধযুক্ত), কিন্তু ইংরেজি শব্দাংশে শ্লেষ্মক শব্দ আছে যেমন shh! ও zzz।

তথ্যসূত্র

স্বরধ্বনি
ব্যঞ্জনবর্ণ
ত্রিপুরায় ভারতের সাধারণ নির্বাচন, ২০১৪

২০১৪ সালের ভারতীয় সাধারণ নির্বাচন ত্রিপুরায় ২টি লোকসভা আসনের জন্য দুটি ধাপে ৭ এবং ১২ এপ্রিল ২০১৪ তারিখে অনুষ্ঠিত হয়েছিল। ৭ ফেব্রুয়ারি ২০১৪ পর্যন্ত ত্রিপুরার মোট ভোটার সংখ্যা ২৩,৭৯,৫৪১।

ত্রিপুরার প্রধান রাজনৈতিক দলগুলি হল ভারতের কমিউনিস্ট পার্টি (মার্ক্সবাদী) (সিপিআই(এম)) এবং ভারতীয় জাতীয় কংগ্রেস (আইএনসি)।

জনমত জরিপ

নির্বাচনের তফসিল 
নির্বাচনী এলাকাভিত্তিক নির্বাচনের তফসিল নিচে দেওয়া হল -

ফলাফল 
নির্বাচনের ফলাফল ১৬ মে ২০১৪ এ ঘোষণা করা হয়

তথ্যসূত্র 

২০১৪
রাজ্য বা কেন্দ্রশাসিত অঞ্চল অনুযায়ী ২০১৪-এ ভারতের সাধারণ নির্বাচন
হোয়াই ম্যান ফাইট

হোয়াই ম্যান ফাইট: এ মেথড অব এবোলাইজিং দ্য ইন্টারন্যাশনাল ডুয়েল হলো গণিতবিদ এবং দার্শনিক বার্ট্রান্ড রাসেল কর্তৃক লিখিত ১৯১৬ সালের একটি বই। বইটি প্রথম বিশ্বযুদ্ধএ ধ্বংসযজ্ঞের প্রতিক্রিয়া হিসাবে ১৯১৭ সালে দ্য সেঞ্চুরি কোম্পানি কর্তৃক নিউইয়র্কে মুদ্রিত হয়।

এই বইটি পরবর্তীতে সামাজিক পুনর্গঠনের নিমিত্তে শিরোনামের মূল অংশে পুনঃপ্রকাশিত হয়।

বিষয়বস্তু 
বইটি আটটি অধ্যায় নিয়ে গঠিত -

 বৃদ্ধির নীতি (The Principles of Growth)
 রাষ্ট্র (The State)
 একটি প্রতিষ্ঠান হিসাবে যুদ্ধ (War as an Institution)
 সম্পত্তি (Property)
 শিক্ষা (Education)
 বিয়ে এবং জনসংখ্যার প্রশ্ন (Marriage and the population question)
 ধর্ম এবং গীর্জা (Religion and Churches)
 আমরা কি করতে পারি (What we can do)।

তথ্যসূত্র

বহিঃসংযোগ 

বার্ট্রান্ড রাসেলের কাজ
1917 non-fiction books
দ্য সেঞ্চুরি কোম্পানির বই
ত্রিপুরায় ভারতের সাধারণ নির্বাচন, ২০১৯

সপ্তদশ লোকসভা গঠনের জন্য ২০১৯ সালের ভারতীয় সাধারণ নির্বাচন ১১ এপ্রিল এবং ২৩ এপ্রিল ২০১৯ তারিখে ভারতে অনুষ্ঠিত হয়েছিল।

প্রার্থী 
প্রধান নির্বাচনী প্রার্থীগণ হলেন:

ফলাফল

বিধানসভা আসন অনুযায়ী দলসমূহের অগ্রগতি

তথ্যসূত্র 

২০১৯
রাজ্য বা কেন্দ্রশাসিত অঞ্চল অনুযায়ী ২০১৯-এ ভারতের সাধারণ নির্বাচন
আবদুল্লাহ বিন সাঈদ জালালাবাদী

আবদুল্লাহ বিন সাঈদ জালালাবাদী আল-আযহারী (২৯ মে ১৯৪২ - ১৯ জানুয়ারি ২০২৪) ছিলেন একজন বাংলাদেশি আলিম, মুক্তিযোদ্ধা, লেখক, অনুবাদক ও বক্তা। তিনি গণভবন ও সচিবালয় মসজিদের সাবেক ইমাম ও খতিব হিসেবে দায়িত্ব পালন করেছেন। তিনি বাংলাদেশ জমিয়াতুল মুদাররেসিনের সাবেক সভাপতি, বাংলাদেশ শিক্ষা বোর্ডের সাবেক সভাপতি এবং ইসলামিক ফাউন্ডেশনের লেখক, গবেষক ও সম্পাদক। এছাড়াও তিনি ইসলামিক ফাউন্ডেশন বাংলাদেশ ও বাংলাদেশ মাদরাসা শিক্ষা বোর্ড পুনর্গঠনে বিশেষ ভূমিকা রাখেন। তার লিখিত, অনূদিত, সম্পাদিত পুস্তকাদির সংখ্যা শতাধিক।

প্রারম্ভিক জীবন 
আবদুল্লাহ বিন সাঈদ জালালাবাদীর জন্ম ১৯৪২ সালের ২৯ মে সিলেটের টুকেরগাঁওয়ে। তিনি সিলেট সরকারি আলিয়া মাদ্রাসায় পড়াশোনা করেন। পরে ঢাকায় এসে ঢাকা সরকারি আলিয়া মাদ্রাসায় পড়াশোনা সম্পন্ন করেন।

কর্মজীবন 
তিনি ১৯৭৫ থেকে ২০০৫ সাল অবধি গণভবন ও সচিবালয় মসজিদে ইমাম ও খতিবের দায়িত্ব পালন করেন। এছাড়াও তিনি লেখালেখি ও সম্পাদনার কাজের সাথে আমৃত্যু যুক্ত ছিলেন। তার লিখিত, অনূদিত, সম্পাদিত পুস্তকাদির সংখ্যা শতাধিক।

অবদান 
 তিনি ১৯৭১ সালে বাংলাদেশের স্বাধীনতা যুদ্ধের একজন মুক্তিযোদ্ধা ছিলেন।
 ইসলামিক ফাউন্ডেশন বাংলাদেশ ও বাংলাদেশ মাদ্রাসা শিক্ষা বোর্ড পুনর্গঠনে বিশেষ ভূমিকা রাখেন।
 জমিয়াতুল মুদাররেসিনের প্রতিষ্ঠাতা সভাপতি ছিলেন।
 ইসলামী বিশ্বকোষ ও সিরাত বিশ্বকোষের অন্যতম লেখক ও সম্পাদক।

গ্রন্থসমূহ
মাকতুবাতে রাসূলুল্লাহ সা -শেষ নাবী হাযরাত মুহাম্মাদ সা-এর পত্রাবলী

তথ্যসূত্র 

বাংলাদেশের ইসলামি লেখক
বাংলাদেশ জমিয়াতুল মোদার্রেছীনের সভাপতি
সিলেট সরকারি আলিয়া মাদ্রাসার প্রাক্তন শিক্ষার্থী
সরকারি মাদ্রাসা-ই-আলিয়া, ঢাকার প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
আল-আজহার বিশ্ববিদ্যালয়ের প্রাক্তন শিক্ষার্থী
১৯৪২-এ জন্ম
২০২৪-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
সিলেটের ব্যক্তি
ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০০

ত্রিপুরা উপজাতি অঞ্চল স্বায়ত্তশাসিত জেলা পরিষদের (টিটিএএডিসি) নির্বাচন ৩০ এপ্রিল এবং ৩ মে ২০০০ তারিখে অনুষ্ঠিত হয়েছিল। ফলাফল ৬ মে ২০০০-এ ঘোষণা করা হয়েছিল।

নির্বাচনের ফলাফল ছিল ইন্ডিজেনাস পিপলস ফ্রন্ট অফ ত্রিপুরার (আইপিএফটি) বিজয়। আইপিএফটি ১৮টি আসন জিতেছে যা নির্বাচনের জন্য ছিল। ভারতের কমিউনিস্ট পার্টি (মার্ক্সবাদী) ৮টি আসন নিয়ে দ্বিতীয় বৃহত্তম দল ছিল।

আরো দেখুন 

 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০২১
 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০১৫
 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০১০
 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০৫

তথ্যসূত্র 

ত্রিপুরায় নির্বাচন
ত্রিপুরায় স্থানীয় নির্বাচন
ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০৫

ত্রিপুরা উপজাতি অঞ্চল স্বায়ত্তশাসিত জেলা পরিষদের (টিটিএএডিসি) নির্বাচন ৫ মার্চ ২০০৫-এ অনুষ্ঠিত হয়েছিল।

নির্বাচনের ফলাফল ছিল বামফ্রন্টের ভূমিধস বিজয়। বামফ্রন্ট, ৭১.৬৩% ভোট দিয়ে, নির্বাচনের জন্য যে ২৮টি আসন ছিল সবকটি জিতেছে। ২১টি আসন ভারতের কমিউনিস্ট পার্টি (মার্ক্সবাদী), ৪টি আসন এনএসপিটি, একটি আসন ভারতের কমিউনিস্ট পার্টি, একটি আসন আরএসপি এবং একটি আসন অল ইন্ডিয়া ফরওয়ার্ড ব্লকের কাছে গেছে।

টুইপ্রার আদিবাসী জাতীয়তাবাদী দল ছিল ১৩.২২% ভোট শেয়ার নিয়ে দ্বিতীয় বৃহত্তম দল এবং ভারতীয় জাতীয় কংগ্রেস ১২.৭০% ভোট নিয়ে নির্বাচনে তৃতীয় বৃহত্তম দল হিসাবে আবির্ভূত হয়।

আরো দেখুন 

 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০১৫
 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০১০

তথ্যসূত্র 

ত্রিপুরায় নির্বাচন
২০০৫-এ ভারতে নির্বাচন
ত্রিপুরায় স্থানীয় নির্বাচন
ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০১০

ত্রিপুরা উপজাতি অঞ্চল স্বায়ত্তশাসিত জেলা পরিষদের (টিটিএএডিসি) নির্বাচন ৩ মে ২০১০-এ অনুষ্ঠিত হয়েছিল । ওই দিন স্বায়ত্তশাসিত জেলা পরিষদের ২৮টি নির্বাচিত আসনের মধ্যে ২৭টির জন্য নির্বাচন অনুষ্ঠিত হয়। ভারতীয় জনতা পার্টির প্রার্থী রঞ্জিত জামাতিয়ার মৃত্যুর পর একটি আসনে (মহারানি-চেল্লাগং) নির্বাচন পাল্টাপাল্টি হয়েছিল। স্বায়ত্তশাসিত জেলা পরিষদের ২৮টি নির্বাচিত আসনের মধ্যে ২৫টি তফসিলি উপজাতিদের জন্য সংরক্ষিত।

নির্বাচনকে সামনে রেখে নিরাপত্তা ব্যবস্থা ছিল কঠোর। ত্রিপুরার স্বরাষ্ট্র বিভাগ ৯১টি ভোটকেন্দ্রকে "অতি সংবেদনশীল" এবং ৩৪৭টি "সংবেদনশীল" হিসেবে চিহ্নিত করেছে। ত্রিপুরার কর্তৃপক্ষ নির্বাচনী প্রক্রিয়া নিশ্চিত করতে ভারত সরকারকে অতিরিক্ত ত্রিশটি আধা-সামরিক বাহিনী সরবরাহ করতে বলেছিল।

যোগ্য ভোটার ছিল ৬,৩৬,১৬৯ জন। নির্বাচনে ভোটদানের হার দাঁড়িয়েছে ৮৩.৬৯%। ৭-৮ মে ২০১০ তারিখে ভোট গণনা করা হয়েছিল। নির্বাচনের ফলাফল বামফ্রন্টের জন্য ভূমিধস বিজয় ছিল। বামফ্রন্ট, ৬৩.৮১% ভোট পেয়ে, নির্বাচনের জন্য যে ২৭টি আসন ছিল তার সবকটি জিতেছে। ২৫টি আসন ভারতের কমিউনিস্ট পার্টি (মার্ক্সবাদী), একটি আসন ভারতের কমিউনিস্ট পার্টি এবং একটি আসন অল ইন্ডিয়া ফরওয়ার্ড ব্লকের কাছে যায়।

ভারতীয় জাতীয় কংগ্রেস নির্বাচনে দ্বিতীয় বৃহত্তম দল হিসেবে আবির্ভূত হয়। দলটি ১৮টি আসনে দ্বিতীয় স্থানে রয়েছে। এর প্রার্থীদের মধ্যে ছিলেন দেবব্রত কলোই, প্রাক্তন টিটিএএডিসি প্রধান নির্বাহী সদস্য। লড়াইয়ের অন্যান্য দলগুলি ছিল ত্রিপুরার আদিবাসী জাতীয়তাবাদী দল, ত্রিপুরার আদিবাসীদের ফ্রন্ট (একটি INPT স্প্লিন্টার-গ্রুপ, যা একটি পৃথক টিটিএএডিসি রাজ্যের জন্য প্রচার করেছিল), ত্রিপুরার জাতীয় সমাজতান্ত্রিক দল, ত্রিপুরার জাতীয় সম্মেলন, অল ইন্ডিয়া তৃণমূল। কংগ্রেস ও বিজেপি। এনসিটি এবং তৃণমূল কংগ্রেস জোটবদ্ধ হয়ে প্রতিদ্বন্দ্বিতা করেছিল। স্বতন্ত্র প্রার্থী ছিলেন ৪৪ জন। মোট ১২২ জন প্রার্থী তাদের মনোনয়ন দাখিল করেছিলেন। বামফ্রন্ট, কংগ্রেস এবং আইএনপিটি প্রতিটি ২৮টি আসনে প্রতিদ্বন্দ্বিতা করেছিল।

উত্স:  '(ST)' নির্দেশ করে যে আসনটি তফসিলি উপজাতিদের জন্য সংরক্ষিত। মোটা লেখায় বিজয়ী প্রার্থীদের নাম। বামফ্রন্ট প্রার্থীরা সিপিআই(এম) থেকে এসেছেন যদি না অন্যথায় বলা হয়। শুধুমাত্র বামফ্রন্ট, কংগ্রেস এবং INPT প্রার্থীদের ফলাফল উপরে তালিকাভুক্ত করা হয়েছে। রামচন্দ্র ঘাট আসনে, ত্রিপুরার জাতীয় পরিষদের সরঞ্জিত দেববর্মা ২,১৫৮ ভোট পেয়ে দ্বিতীয় স্থানে রয়েছেন।

আরো দেখুন 

 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০১৫
 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০৫
 ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচন, ২০০০

তথ্যসূত্র 

ত্রিপুরায় নির্বাচন
২০১০-এ ভারতে নির্বাচন
ত্রিপুরায় স্থানীয় নির্বাচন